În programul vizitei oficiale întreprinse în R. P. Chineză de 


către regele Spaniei, Juan Carlos, împreună cu regina Sofia, 
s-a aflat şi efectuarea unui tur al cunoscutului Lac de Vest, 
din oraşul Hangiou. Oaspeţii spanioli au fost însoţiţi de 
Ulanfu, vicepreședinte al Comitetului Permanent al Adunării 
Naţionale a Reprezentanţilor Populari a- R. P. Chineze (al 
patrulea din stînga) si de alte oficialități chineze 


Relaţii 


In spiritul colaborării dintre tá- 
rile nealiniate, transmite agenția 
„Taniug“, Sudanul și Etiopia au 
convenit să respecte și să aplice 
pînă la capăt acordul realizat la 
Freetown, anul trecut, cu privire 
la normalizarea relațiilor recipro- 
ce. Comitetul O.U.A. pentru me- 
dierea dintre Sudan si Etiopia, 
care și-a încheiat lucrările la 
Dar Es Salaam, a invitat ambele 
părți să creeze condiţiile si at- 
mosfera necesare aplicării -cu 
strictețe a hotăririlor din capitala 
statului Sierra Leone 'si pentru 
convocarea conferinței ministe- 
riale asupra căreia s-a căzut de 
acord. Observatorii apreciază că 
apropiata reuniune la nivel înalt 
de la Khartum a O.U.A. ar putea 
constitui un prim prilej pentru 
intilnirea președinților celor două 
țări, 


Dezmintire 


„Nu există nici o bază militară 
străină în Arhipelagul Canare“, 
a afirmat un purtător de cuvint 
oficial al Ministerului spaniol de 


externe. Administraţia naţională . 


americană pentru cercetări spa- 
tiale NASA a deţinut in arhipe- 
lag o stație pentru observarea 
sateliților, dar aceasta a fost re- 
misă marinei spaniole „acum 
doi sau trei ani“ — a precizat 
purtătorul de cuvint. La 19 iu- 
nie, ministrul spaniol de externe, 
Marcelino Oreja, a declarat că 
eventuala intrare a Spaniei în 
NATO nu va însemna, în nici un 
caz, stabilirea unor baze străine 
în Canare sau în enclavele spa- 
niole Ceuta și Melilla, de pe 
coasta mediteraneană a Maro- 
cului. Format din șapte insule 
mari, cu o suprafaţă de 7 323 
kmp în total, și populat de 1,3 
milioane locuitori, arhipelagul 
Canarelor este situat în Oceanul 
Atlantic, la citeva zeci de kilo- 
metri de coasta marocană, 


Suspendare 


Camera Reprezentanților a 
S.U.A. a hotărît să suspende pe 
timp de un an ajutorul alimen- 
tar american acordat Coreei de 
sud, ca urmare a refuzului auto- 
rităților de la Seul de a permite 
fostului ambasador sud-coreean 
la Washington, Kim Don Jo, să 
compară ca martor în ancheta 
privind mituirea unor parlamen- 
tari americani de către agenți 
sud-coreeni. Valoarea ajutorului 
suspendat se ridică la 56 mili- 
oane dolari. 


Namibia 


Cu- toate că nu și-a  dobindit 
incă independenţa, Namibia a 
fost cooptată ca cel de-al 137- 
lea membru al Organizaţiei In- 
ternationale a Muncii (O.l.M.), 
Conferinţa anuală a acestui to- 
rum international a recunoscut 


— cu 369 voturi pentru, nici unul 
impotrivă si 50 de abţineri — Co- 
mitetul O.N.U. pentru Namibia 
drept reprezentant al acestui te- 
ritoriu, pînă cînd se va pune ca- 
pět actualei ocupații ilegale de 
către Africa de Sud. 


Deputaţi 


Conducătorii politici expulzați 
din Peru şi care au fost aleşi, 
recent, membri în Adunarea 
Constituantă vor putea să-şi 
exercite mandatul — a anunțat, 
la Lima, președintele Francisco 
Morales Bermudez. „Guvernul 
este hotărît să respecte voința 
populară — a declarat şetul sta- 
tului peruan. Am arătat că Adu- 
narea Constituantă, aleasă de 
popor, va avea o funcţie suve- 
rană, iar guvernul va respecta 
sutragiul popular“. Potrivit agen- 
țiilor de presă, de această mě- 
sură vor beneticia mai mulți li- 
deri ai Frontului muncitoresc, fă- 
rănesc, studențesc şi popular 


(FOCEP), ai Partidului Socialist 
Revoluționar şi ai altor forma- 
țiuni. 


Nava-şcoală portugheză „Sagres“ a pornit, din Lisabona, in- 
tr-o croazieră de 10 luni în jurul lumii 


Cu ocazia unei vizite întreprinse la Washington, Joshua 
Nkomo, co-lider al Frontului Patriotic Zimbabwe, a avut, 
la Departamentul de Stat, o întrevedere cu Warren Chris- 
topher, adjunct al secretarului de stat al S.U.A. 


Regret 


Departamentul de Stat al S.U.A. 
a dat publicității un comunicat 
în care „işi exprimă regretul“ că 
răspunsurile guvernului israelian 
cu privire la statutul definitiv al 
Cisiordaniei și Gazei, după o pe- 
rioadă interimară de cinci anl, 
„nu sint complete“. „In lumina 
răspunsului Israelului şi poziției 
Egiptului, S.U.A. vor angaja acum 
consultări active cu cele două 
guverne, pentru a stabili cum să 
ajute cele două părţi să reia ne- 
gocierile“ — se arată in comu- 
nicat, 


Amnistie 


Preşedintele Zairului, Mobutu 
Sese Seko, a anunțat că, în cu- 
rind, va fi prezentat Consiliului 
legislativ un proiect de lege prin 
care să se acorde amnistie ge- 
nerală tuturor cetăţenilor zairezi 
refugiaţi în Angola, Zambia, Su- 
dan, Tanzania si Burundi, pre- 
cum si în unele ţări europene, 
Agenţiile de presă informează că 
această problemă a fost evocată 
în cursul intilnirii pe care seful 
statului zairez a avut-o, săptă- 
mîna trecută, la Libreville, cu 
președintele  Gabonului, Omar 
Bongo, care este și preşedinte 
in exerciţiu al O.U.A. 


Referendum 


Partidul Socialist din Austria, de 
guvernămint, a hotărit să supună 
unui referendum, toamna viitoare, 
problema dării in exploatare a 
primei centrale nucleare austrie- 
ce construita la Zwentendorf, o 
localitate situată la 30 km de 
Viena. Această hotărire intervine 
după mai multe luni de nego- 
cieri cu opoziția, care repro- 
şează guvernului neglijarea unor 
aspecte privind măsurile de 
securitate. În special, a fost ri- 
dicată problema soluționării de- 
finitive a stocării deşeurilor nu- 
cleare, 

CANADA 


Energia — 


obiectiv naţional prioritar 


Uriaşe preerii, munți și țesătură de rîuri 
și fluvii întretăiată de baraje si uzine 
electrice, păduri ale căror margini le cu- 
nose numai planificatorii fabricilor de 
cherestea si hîrtie, ghețari neschimbati din 
erele preistorice, imense distanțe între ma- 
rile aglomerări urbane — aceasta este ima- 
ginea pe care toți o au despre Canada, o 
țară întinsă de-a latul unui întreg conti- 
nent și înconjurată din trei părți de apele 
maj mult reci ale oceanelor. O țară al că- 
rei enorm subsol ascunde uriaşe rezerve 
de minereuri si resurse energetice, cunos- 
cute în parte, dar încă neexploatate potri- 
vit nevoilor unei economii puternic indus- 
trıalizate. Cel puțin aceasta este concluzia 
unui raport federal de acum doi ani, care 
constata că încă nu s-ar ști suficiente date 
despre sursele de energie ale Canadei, 
mai cu seamă despre cele din „uriașul din 
nord-vest“ (Nordul îngheţat). Același ra- 
port preciza că, dacă se doreşte „cel puţin 
dublarea“ producţiei în următorii ani, 
Ottawa trebuie să se arate mai fermă în 
imprimarea unui nou curs exploatărilor 
și în politica preţurilor la petrol si gaze 
naturale. Adică, altfel spus, e necesară „o 
coerentă politică a energiei“ care să re- 
ducă dependența Canadei de surse energe- 
tice din afara ţării. 

Nu surprinde, de aceea, atenția deose- 
bită pe care autorităţile federale si pro- 
vinciale o acordă, în ultima vreme, acestui 
domeniu devenit cîmpul unor ample şi 
justificate dezbateri la scară naţională. 


Statistici oficiale dezvăluie că două 
treimi din energia utilizată de Ca- 
nada provin din petrol și gaze natu- 


turale si că, în ritmurile actuale de 
utilizare, la începutul deceniului urmă- 
tor, vor fi necesare sporiri masive de im- 
porturi ce ar putea ajunge către sfirsitul 
deceniului la 40 la sută din necesarul 
energetic. O ţară cu o economie puternic 
diversificată, precum a Canadei, nu şi-ar 
putea permite asemenea cifre. Drept ur- 
mare, în cadrul „Strategiei energetice pen- 
tru Canada“, elaborată de guvern, sau in- 
dependent de ea, activitatea, probabil cea 
mai febrilă și, de multe ori, plină de cute- 
zantá, se desfășoară în acest domeniu. În 
primul rînd, pentru limitarea importurilor 
(si, astfel, dobindirea unei independente 
energetice) prin descoperirea si darea în 
exploatare a noi zăcăminte de petrol şi 
gaze naturale. În Alberta, unul din statele 
cele mai bogate ale federaţiei, au loc mari 
explorări. În Teritoriile de nord-vest, în 
Marea (arctică) Beaufort experţii au des- 
coperit zăcăminte de petrol estimate la 
30—40 miliarde barili si de gaze natu- 
rale — la 250—320 trilioane picioare cu- 
bice. Si aceasta — în condiţiile în care, în 
acea mare extrem de vitregă, nu se poate 
lucra decît cel mult 110 zile pe an. În 
insulele arctice alăturate, apartinínd ace- 
luiasi stat, se pare că se află, de aseme- 
nea, însemnate zăcăminte de petrol şi 
gaze naturale pentru a căror transportare 
către marile centre a fost deja elaborat 
proiectul conductei Polar Gas, traversind, 
practic, Canada de la nord la sud, dar a 
cărei construcţie (dacă va fi hotáritá) va 
mai dura încă multă vreme. Pe lingă 
aceasta, proiectul — realizat — de trans- 
portare a gazelor naturale din Alberta în 
Saskatchewan şi Winnipeg pare mărunt, 
deşi are o mare importanță pentru cen- 
trul şi estul Canadei. ; 

În al doilea rînd, se mizează mult pe in- 
locuitori ai petrolului și gazelor naturale 

— cărbunele si electricitatea. Canada dis- 
pune de resurse care să facă posibilă dez- 
voltarea acestora dincolo de nevoile sale. 
Este suficient să amintim proiectele pre- 
văzînd construirea a patru mari hidrocen- 
trale, de-a lungul lui La Grand Rivière, 
in Quebec, a căror capacitate finală se va 
ridica la peste un miliard kWh. Sau pro- 
iecte asemănătoare din Newfoundland. 
Experții sint de părere că electricitatea si 
cărbunele pot constitui o bună alternativă 
pentru petrol, deși investițiile necesare se 
„vor ridica, în următorii 15 ani, la 5,3 la 
sută din produsul naţional brut. Dar, chiar 
dacă acest cărbune va costa cu jumătate 
mai mult decît cel importat din Statele 
Unite, planurile sînt acceptate în virtu- 
tea aceleiași nevoi declarate de sprijinire 
pe forţele proprii. 

În sfîrşit, în al treilea rînd, se acordă o 
dezvoltare deosebită energiei nucleare. 
Marile rezerve de uraniu (locul doi în 
lume ; resursele descoperite au sporit cu 
peste 13 la sută în ultimii ani) per- 
mit Canadei o dezvoltare intensă a 
acestui domeniu, ca și a altora funda- 
mentate pe impresionantele rezerve mine- 
rale ale ţării, încă neexploatate. Nu tre- 
buie uitat că, in ceea ce privește unele 
dintre ele, Canada se află pe primele 
două-trei locuri în lume: nichel, molib- 
den, zinc, argint, azbest, sulf, săruri de po- 
tasiu, gaze naturale, aur. 

Consolidarea independenţei naţionale e 
o caracteristică observabilă în domenii mai 
largi decît cel energetic. Pentru cel care 
nu este familiarizat cu viața politică si 


LM de ai ob (3 Cd MEER mall ení 
Instalaţii de înaltă tensiune ale Hydro- 
Québec, lingă Montreal 


socială canadiană sau nu a urmărit de 
multă vreme evenimentele din această 
ţară, ar putea apărea surprinzătoare anu- 
mite dezbateri la nivel naţional si, mai cu 
seamă, anumite propuneri ale guvernului. 
Una singură, printre ultimele, prezentată 
de premierul Pierre Elliott Trudeau, la 
12 iunie, se desprinde cu deosebire : pro- 
iectul unei noi constituţii, care ar urma să 
intre în vigoare la 1 iulie 1981. S-ar pune; 
astfel, capăt unui anacronism, Canada fiind 
astăzi singura țară independentă care nu 
este autoarea constituţiei sale. Scopul său 
este limpede și am putea spune că repre- 
zintă, ca pe mai multe planuri, de altfel, 
caracteristica esenţială a vieţii politice ca- 
nadiene actuale : menţinerea si întărirea 
unității naționale. 


S.T. 


ISLANDA. Succesul electoral al partidelor 


din opozitie 


Dorința unei schimbări politice şi sen- 
sul acestei schimbări, remarcate cu pri- 
lejul alegerilor municipale din 28 mai, 
au fost confirmate şi la alegerile gene- 
rale desfăşurate duminică, 25 iunie. Par- 
tidele aflate pînă acum în opoziţie au in- 
registrat un substanțial număr de man- 
date în plus în Althing (cel mai vechi 
parlament european, fondat în anul 930), 
în dauna celor două grupări politice care 
alcătuiau coaliția guvernamentală. Suc- 
cesul cel mai important l-a obţinut par- 
tidul social-democrat care, cu opt man- 
date în plus, deține 13 locuri în parla- 
ment. „Este un rezultat istoric — declara 
preşedintele acestui partid, Benedikt 
Groendal — si succesul este cu mult mai 
mare decît ne-am aşteptat“. Totodată, 
celălalt partid principal al opoziţiei, Ali- 
anța populară, din care face parte si 
partidul comunist, și-a sporit la 14 man- 
datele parlamentare. Partidul indepen- 
dentei (conservator) si partidul progre- 
sist (liberal), care au format pînă acum 
coaliția guvernamentală, au pierdut 10 
-din cele 42 mandate deținute. „Este lim- 
pede că guvernul trebuie să demisione- 
ze“, preciza Einar Augustsson, ministru 
de externe şi vicepreşedinte al partidu- 
lui progresist. 

Rezultatele acestea, intrucitva astep- 
tate, sînt considerate de cei mai mulţi 
oameni politici islandezi ca normale în 


actuala situație a ţării, dominată de pro- 
bleme economice multiple. Între ele, in- 
flatia a depășit nivelul unei simple in- 
grijorări, intrucit va atinge, în acest an, 
potrivit estimaţiilor O.C.D.E., o rată de 
40 la sută. Măsurile antiinflationiste, im- 
puse de guvern în lunile din urmă, au 
fost larg dezavuate de electorat, deoa- 
rece, în principal, se încerca depășirea 
dificultăţilor pe seama scăderii nivelu- 
lui de trai. În timpul campaniei electo- 
rale, guvernul a propus restringeri de 
salarii, altă măsură neagreatů, în timp 
ce partidele opoziției erau de părere că 
se poate lupta împotriva inflaţiei în spe- 
cial prin împiedicarea sporirii preţurilor. 

Mai multe posibilități se degajă după 
alegerile din 25 iunie, toate avind, însă, 
în vedere tot un guvern de coaliție. Con- 
tinuarea fostei alianțe între partidul in- 
dependenţei si partidul progresist, desi 
posibilă, pare cea mai puţin probabilă. 
Social-democraţii, care vor define un rol 
esențial în formarea noului guvern, ar 
putea reface coaliția cu partidul inde- 
pendenfei, întocmai ca între anii 1958 si 
1971. Sau ar putea alcătui un guvern de 
centru-stinga cu partidul progresist 


si Alianța populară. Oricum, sînt de as- 
teptat schimbări în politica islandeză, 
atit de rar aflată în atenţia observato- 
rilor politici de pe alte meleaguri. 


Marea nevoie 
SAE de informatii 

i 

În orice caz, o moleculă aptă 
să-și producă propriile sale có- 
pii — această moleculă „autoca- 
taliticů“ — nu poate fi prea pri- 
mitivă, Căci, “pentru autorepro- 
ducere, avind în vedere că tre- 
buie reprodus permanent si me- 
canismul de traducere, este ne- 
cesară o cantitate considerabilă 
de informaţii. La producerea 
unor asemenea copii, există o 
cantitate minimă de informații 
ce trebuie traduse ; dacă acest 
minim de informaţii nu este asi- 
gurat, reproducerea nu poate 
avea loc. 

In cazul unei molecule „auto- 
catalitice“, această cantitate mi- 
nimă de informaţii — adică gra- 
dul de complexitate al structurii 
sale — poate fi deja evaluată. 
Acest lucru l-au realizat Manfred 
Eigen și Peter Schuster. Cercetă- 
rile lor se bazează pe experiențe 
cu cele mai simple molecule 
autoreproducătoare concrete, 
așa-numiții „phagi“ (aceștia sint 
nişte virusuri care atacă bacte- 
riile) si pe interpretarea mate- 
matică a datelor oferite de 
aceste experiențe. 

Dimensiunea pe care trebuie 
s-o aibă, potrivit calculelor, 
această cantitate minimă de in- 
formaţii conduce, însă, la o di- 
lemă. Ea este prea mare pentru 
a putea fi reprodusă suficient de 
exact de un singur sistem auto- 
catalitic de simplitatea acelor 
din faza timpurie a apariţiei 
vieții. ja 

Jocul de copii „telegraful fără 
fir“ se pretează foarte bine la o 
comparație. Citiva copii se a- 
şază în rind, unul în spatele 
altuia. Copilul din față se gin- 
deste la o propozitiune si o 
spune în șoaptă celui din spa- 
tele său. Acesta o transmite în 
soaptů mai departe, si astfel pro- 
pozitiunea parcurge întregul sir. 
Copiii așteaptă, apoi, cu incor- 
dare ce a ieșit din propozitiunea 
iniţială, după ce a traversat „te- 
legraful fără fir“. Dacă ea a fost 
lungă și complicată, deci dacă 
a conținut multă informaţie, 
atunci nu va mai putea fi recu- 
noscută. Informaţia s-a pierdut. 
In schimb, o propozitiune scurtă 
și nu prea complicată, cu un con- 
ținut mai scăzut de informație, 
va ajunge la capăt fără a fi fal- 
sificată prea mult, ba uneori se 
poate. intimpla ca ultimul copil 
s-o redea în mod mai clar chiar 
decit o formulase primul. 

Pentru „telegraful fără fir“ 
există, desigur, o cantitate ma- 
„imă de informaţii ce poate tra- 
versa șirul de copii fără să-și 
piardă sensul — în funcţie de nu- 
mărul si aptitudinile participan- 
filor la joc. 

Profesoru! Eigen a reușit să 
stabilească o asemenea canti- 
tate moximă de informatie pen- 
tru moleculele primitive ale vie- 
ţii. Acest maxim informaţional pe 
case un asemenea sistem poate 
să-l reproducă, in condiţiile con- 
servării sensului său, este, to- 
tuși, sensibii mai mic decit mini- 
mul de informaţie pe. care tre- 
buie să-l reproducă pentru ase 
menţine mecanismu! de autore- 
producere. Aceasta este dilema 
menţionată. Natura trebuie s-o 


O nouă 


fi rezolvat într-un fel sau altul. 
Dar cum ? 

„Trucul“ prin care acest lucru 
a fost posibil l-a constituit „hi- 
perciclul“ : mai multe unităţi au- 
toreproducătoare, fiecare din ele 
traducind o cantitate de infor- 
matii mai mică decit maximul 
menționat, au conlucrat si repro- 
dus impreună informaţia nece- 
sară pentru autoreproducere. lar 
această cooperare era ciclică. Ce 
inseamnă aceasta ? 

Jocul de-a „telegraful fără fir” 
ar trebui mult lărgit pentru a mai 
putea servi drept exemplu în dis- 
cutia ce urmează. Primul copil 
spune, acum, propoziția nu nu- 
mai unuia, ci mai multor vecini 
deodată — adică primei gene- 


raţii. Fiecare din acești copii 
transmite, la rindul său, infor- 
matia mai multor vecini — a 


doua generaţie. Și așa mai de- 
parte. Lucrurile se complică chiar 
și mai mult: dacă un copil a 
primit propoziţia într-o formă 
foarte inteligibilă, atunci el o 
transmite foarte multor copii, dar 
dacă a receptat o versiune din 
care nu prea intelege despre ce-i 
vorba ,atunci nu prea îi mai face 
plăcere s-o dea mai departe, așa 
că, de la el, primesc propoziția 
foarte puţini copii. Propozitiile 
care nu mai au nici un sens nu 
se mai retransmit deloc. Și, pen- 
tru ca numărul copiilor să nu 
crească la infinit, sint scoşi din 
joc un anumit procent din fiecare 
generaţie ce a recepționat deja 
informaţia. A 

În felul acesta se poate opti- 
miza, pe cale darwinistă, propo- 
zitia originală. În cele din urmă, 
din aceasta rămin, aproape ex- 
clusiv, versiuni excelente. Cele 
mai puţin bune au dispărut. Dar 
cu aceeași condiţie — ca propo- 
zitia originară să nu cuprindă 
mai multă informaţie decit can- 
titatea maximă menţionată mai 
sus. Astfel, ea s-ar pierde, fără 
speranţa de a mai putea fi re- 
constituită, după numai citeva 
generații. 


e 


UN LUMEN STIINTEI 
imagine 
a Universului (5) 


— Descoperiri si ipoteze științifice — 


Să încercăm 
însă, în acest mod și o propozi- 
tie lungă. Aceasta s-ar putea 
realiza prin diviziunea muncii în- 


să  optimizăm, 


tre mai multe „supertelegrafe 
fără fir“ de felul celui descris mai 
sus. Fiecare din supertelegrafe 
primește, ca original, numai o 
parte din propoziţia lungă. In 
cursul jocului, concurența părți- 
lor de propoziție între ele ar de- 
veni inevitabilă. În cele din ur- 
mă, o singură parte din propo- 
zitie s-ar dovedi cea mai bună, 
ar fi multiplicată cel mai mult și 
ar fi singura care ar supravieţui, 
Așa nu merge. 

O altă posibilitate ar fi coope- 
rarea diverselor supertelegrafe. 
În fiecare generaţie, un copi! din 
primul telegraf îl ajută pe un 
copil din al doilea telegraf să-și 
formuleze propoziția (primul își 
cunoaște partea din propoziție 
ce-i revine și poate acorda un 
anumit ajutor la înțelegerea ce- 
lei de a doua părţi din propozi- 
tie). Și fiecare copil din al doi- 
lea telegraf ajută unuia din al 
treilea la formularea părții din 
propoziţie ce revine acestuia. Cu- 
noscind conţinutul primelor două 
părți din propoziţie, informația 
de care dispune acesta din urmă 
poate deveni destul de inteligi- 
bilă. Și tot așa mai departe. Aju- 
torul cel mai substanţial îl pri- 
meste, in acest caz, fiecare din 
copiii din ultimul telegraf, căci 
ei pot să-și formuleze deosebit 
de bine, cu ajutorul celor din pen- 
ultimul telegraf, partea din pro- 
poziţie ce le revine — căci a- 
cesta a fost influentat de cunoas- 
terea tuturor părţilor de la în- 
ceputul propoziției. 

Nu este deci de mirare că ul- 
timul „telegraf fără fir“ poate 
optimiza în decursul generaţiilor 
tot mai rapid partea din propo- 
zitie ce-i revine și că, în cele 
din urmă, supraviețuiește numai 
această ultimă parte din propo- 
zitie. 

Deci, nici in acest mod meca- 
nismul nu poate funcţiona. Dar, 


dacă acest sistem de cooperare 
este menţinut și îmbunătățit nu- 
mai în sensul că copiii din ulti- 
mul telegraf îi ajută în fiecare 
generaţie pe copiii din primul 
telegraf să-și formuleze partea 
de informaţie, atunci nici unul din 
telegrafe nu mai deţine vreun 
avantaj față de celelalte. Astfel, 
părțile din propoziție se mențin 
din generaţie în generaţie în a- 
ceeași calitate. În felul acesta, 
se poate optimiza întreagă pro- 
poziţie, pentru că părţile ce o 
compun se optimizează fiecare 
in parte, fără a se elimina reci- 
proc. 

Acesta este — demonstrat prins 
tr-o parabolă destul de primi- 
tivă — un „hiperciclu“, un cera 
format din unităţi autocatalitice 
(cicluri), fiecare din ele apte de 
autoreproducere și producind, in 
același timp, enzime ce parti- 
cipă, în calitate de catalizatori, 
la dutoreproducerea unităților 
vecine. 

Această cooperare ciclică des- 
coperită de Manfred Eigen sl 
prezentată acum în lucrările pu- 
blicate de Eigen si Schuster se 
dovedește a fi premisa indispen- 
sabilă pentru apariția vieţii, un 
principiu fundamental ce trebuia 
să acţioneze, în mod necesar, 
alături de principiul evoluţiei, 
pentru ca un conglomerat de mo- 
lecule autoreproducător să poată 
începe a funcţiona. Descoperirea 
acestui hiperciclu se numără cu 
siguranță printre performanţele 
științifice. ale secolului nostru. 

În partea a treia a lucrării lor, 
profesorii Eigen și Schuster vor 
prezenta modelul care ar putea 
determina, realmente, consti- 
tuirea codului genetic și a me- 
canismului de traducere. Dar 
acest rezultat al cercetării teo- 
retice este, în mod vădit, într-un 
acord surprinzător de bun cu 
descoperirile biochimistilor — de 
pildă cu cele privind apariția, 
eșalonată în timp, a diferiților 
aminoacizi. 

În afară de aceasta, „hiper- 
ciclul" garantează unicitatea co- 
dului genetic și a biochimiei tra- 
ducerii genetice. Eigen si Schus- 
ter demonstrează, spre exemplu, 
că „hiperciclurile“ sint concurenţi 
extrem de duri. Principiul darwi- 
nist permite cel mult o creștere 
exponențială a unei specii (o 
creștere corespunzătoare, de 
pildă, a sporului de populaţie al 
statelor industriale; capitalul 
crește exponențial, prin dobindă 
și dobinda la dobindă). 

„Hiperciclurile“ au, însă, ca- 
pacitatea creșterii hiperbolice, 
incomparabil mai rapide, carac- 
terizată prin inmultirea cu ace- 
lasi factor, in perioade din ce in 
ce mai scurte. O crestere hiper- 
bolică nelimitată conduce (in 
infinit într-un timp finit, sau, alt- 
fel zis, acolo unde în viaţa reală 
are loc o creștere hiperbolică, 
aceasta are o durată limitată, 
deoarece nimic real nu poate 
deveni infinit. În orice caz, cres- 
terea hiperbolică garantează o 
ascensiune rapidă a ratei de 
mărire, o adevărată mărire ex- 
plozivă. Ceea ce creşte foarte 
rapid înlătură concurența. Exact 
aceasta s-a întimplat cu „hiper- 
ciclul“ care a fost favorizat față 
de alte soluții. 

Un mic avans, pe calea selec- 
tiei, al unui tip de „hiperciclu“ a 
fost suficient pentru ca el să de- 

vină, în scurt timp, tipul: predo- 
minant şi să se impună astfel 
odată pentru totdeauna. Nu este, 
deci, de mirare că, pe Pămint, 
s-au impus definitiv un singur 
cod genetic și un singur meca- 
nism de traducere, înainte ca 
sistemul  „hiperciclic“ favorizat 
să se transforme într-o celulă, 
strămoșul . tuturor ființelor te- 
restre. 


Arborele vieții 
îşi multiplică ramurile 


Această fabuloasă creaţie nu 
mai depindea acum de coopera- 
rea „hiperciclică“. Ea se repro- 
ducea aşa de bine, încit, timp 
de miliarde de ani, nu s-a schim- 
bat cu nimic esenţial. Viaţa pe 
glob a fost viață unicelulară, 
pină în momentul cînd natura a 
făcut o nouă mare descoperire 
= sexualitatea. Aceasta a permis 
amestecul informațiilor genetice 
A a propulsat puternic dezvol- 

rea diverselor specii. Ele s-au 
putut optimiza în cele mai bune 
nișe ecologice — creșterea limi- 
tată la o rată exponențială per- 
mitea acest lucru. 

Aşa a apărut imensa multitu- 
dine de specii care s-au adap- 
tat, potrivit principiului lui Dar- 
win, la cele mai complicate con- 
ditii de mediu inconjurător, la 
presiunea uriașă din adincurile 
mărilor, dar şi la atmosfera rare- 
fiată de pe culmile munţilor, la 
pustiurile uscate, la frigul din 
regiunile polare, la existența în 
aer sau sol, la viața în peşteri 
sau în vasele sanguine. În cele 
din urmă, pe una din crengile 
puternic ramificatului arbore al 
vieţii s-a dezvoltat — comparativ 
cu dezvoltarea de pină atunci a 
vieţii în ultimul minut — omul. 

Dar pe alte astre ? ` 


Pornind-de la faptul că stelele 
şi sistemele solare din Cosmos 
iau naştere în același mod — si 
aceasta este, dacă legile naturii 
au valabilitate universală, sin- 
gura ipoteză convingătoare — 
reiese că planetele s-au format 
nu numai în jurul Soarelui, ci și 
în jurul a nenumărate alte stele. 
In acest caz, s-ar putea ca si în 
nenumărate alte sisteme plane- 
tare să existe corpuri cerești pe 
care să domnească condiţii a- 
proape identice cu cele ce au 
existat pe Pămint în diversele 
sale stadii de dezvoltare. De ce 
deci, să nu fi apărut acolo şi 
viață ? Nimeni nu poate să sta- 
bilească gradul de probabilitate 
cu care moleculele adecvate se 
intilnesc pentru a constitui „hi- 
percicluri“ autoreproductive. Din 
această cauză, evaluarea frec- 
ventei planetelor pe care există 
viață ar rămine pură speculație 
chiar și în cazul în care numărul 
planetelor ce dispun de condiţii 
de viață ar fi cunoscut. Acest lu- 
cru se uită adesea în discuţiile 
ce au loc pe această temă. Ce-i 
drept, unul din argumentele uti- 
lizate cu preferință, pină nu de- 
mult, împotriva posibilităţii vieții 
pe alte planete a căzut: unici- 
tatea codului genetic de pe Pă- 
mint nu arată că acesta ar fi 
fost singura posibilitate de co- 
dificare a vieții, caz în care pro- 
babilitatea ca un lexicon genetic 
să se fi reconstituit de la sine ar 
fi fost infimă. Această unicitate 
este, dimpotrivă, numai expresia 
unui proces de optimizare extrem 
de rapid. Șansa de a reintilni pe 
alt astru același cod este, ce-i 
drept, egală cu zero. Dar 
aceasta nu înseamnă altceva de- 
cit că, dacă există viață extra- 
terestră, aceasta cu siguranță 
are un alt alfabet. 


„HIPERCICLUL“ — "COE A INCEPUTURILOR 


Hiperciclul se caracterizează prin „diviziunea muncii şi coope- 
rare“. Sarcina de producere a propriilor copii, care, la rîndul 


lor, să poată face acest lucru, se împarte, în cadrul acestui sis- 
tem autoreproductiv, pe mai multe cicluri de reacție — U, lz, la 


ete. Fiecare din aceste subunități produce, pe lîngă propriul 
duplicat, si o enzimă — notată în desen cu Ex, E:, Ey etc. care 


influențează reproducerea unității vecine. Numai un astfel de 


ciclu de cicluri de reacție, adică un „hiperciclu“, a putut asi- 
gura, în condiţiile din perioada timpurie a existenței Pămîntului, 
stabilizarea unui sistem autoreproductiv — adică apariția vieţii. 

Seychelles 


Ion Stratulat, Brăila. La 
29 iunie 1978, Republica Sey- 
chelles aniversează doi ani de 
la proclamarea independenței, 
eveniment de cea mai mare 
importanță în viața locuitori- 
lor acestui arhipelag: Este, 
evident, pentru locuitorii insu- 
lelor, un prilej de bilanț, dar 
mai ales de a privi cu spe- 
ranță spre viitor, spre îndepli- 
nirea obiectivelor propuse. De 
altfel, autoritățile de la Vic- 
toria au declanșat o vastă ac- 

Burundi — preocupări 
economice 


Cristian Filipescu, Rîmnicu 
Vilcea. În Burundi — stat din 
Africa ecuatorială, situat în 
nord-estul lacului Tanganica 
şi învecinat cu Zair, Ruanda, 
Tanzania, avînd o suprafaţă 
de 27834 kmp şi o populaţie 
de 3700000 locuitori — preo- 
cupările autorităţilor vizează 
angajarea ţării pe calea re- 
construcției naţionale, pentru 
realizarea unei adevărate dez- 
voltări a tuturor structurilor. 
Pornind de la o atentă stu- 
diere a realităţilor si a posi- 
bilităților de care dispun, au- 
torităţile de la Bujumbura 
şi-au concentrat atenţia asu- 
pra agriculturii, sector care 
asigură circa 95 la sută din 
devizele ce intră în ţară şi în 
care lucrează aproximativ 90 
la sută din populaţie. Ca ur- 
mare, au fost elaborate pro- 
iecte ce au avut în vedere 
aplicarea unor măsuri efici- 
ente şi moderne pe ansam- 
blul întregii agriculturi, cît 
şi în legătură cu principalele 
produse de export. 

Astfel, prin transpunerea 
în practică a proiectului 
„Ngozi“, într-o scurtă peri- 
oadă s-a obținut o importantă 
ameliorare cantitativă si cali- 
tativă a recoltei de cafea. Re- 
zultate semnificative s-au 
obținut și în cazul celui de 
al doilea produs de export — 
pieile de animale, 
prin crearea unor intreprin- 
deri specializate, cît si prin 
îmbunătăţirea metodelor de 


ALPHONSE, / 


aceasta | 


tiune privind ameliorarea, cu 
prioritate, a nivelului de via- 
tá ; este vorba de înfăptuirea 
reformei agrare, lupta împo- 
triva izolării unor insule ale 
arhipelagului, securitate soci- 
ală, învățămîntul, dezvoltarea 
pescuitului şi a creșterii vite- 
lor. De © asemenea, 
adoptat măsuri privind adap- 


tarea turismului la nevoile - 


tării. Harta (reprodusă după 
„Afrigue-Asie“) reprezintă 
— în cere — arhipelagul 
Seychelles. Pe insula Mahé 


se află capitala ţării — Vic- © 


toria. 


as 
Ta 
t 
+ 


7 SS „COETIVY 


SEYCHELLES 


ST.» PIERRE ‚PROVIDENCE 


Océan Indien 


conservare. În consecinţă, ve- 
niturile obținute la export au 
îost de 913 milioane franci 
burundezi, în 1976, apreciin- 
du-se că, in continuare, ele au 
sporit considerabil. Succese 
spectaculoase au fost înregis- 
trate în cultura bumbacului. 
După ce, în 1927, s-a introdus 
această cultură, producţia a 
atins 331 tone, în 1930, 5700 
tone, in 1957, peste 10000 to- 
ne, la începutul deceniului 
trecut, dublindu-se la ora ac- 
tualá. De remarcat că, în 
urma construirii unui com- 
plex textil la Bujumbura, la 
ora actuală. tot bumbacul 
poate fi prelucrat în Burundi. 
Subliniind că, pe plan ex- 
tern, fara sa „promovează o 
largă deschidere către întrea- 
ga lume“, colonelul Jean Bap- 
tiste Bagaza, şeful statul 
arăta, totodată, că Buruh 
„extinde cooperarea cu toate 


` țările dispuse s-o facă într-un 


spirit de respect mutual“, 
Acestui context i se circum- 
scriu bunele  relafii ce s-au 
stabilit şi se dezvoltă constant 
între România şi Burundi. În 
iulie 1977, cînd președintele 
Nicolae Ceauşescu l-a primit 
pe It. colonel Edouard Nzam- 
binana, premierul  burundez, 
care a întreprins o vizită ofi- 
cială în România, s-a subli- 
niat, de ambele părţi, hotări- 
rea de a extinde pe mai de- 
parte şi de a aprofunda rapor- 
turile statornicite între Româ- 
nia şi Burundi, contribuind 
astfel la apropi 
cele două ţări şi popoare şi 
la instaurarea unui climat de 
înțelegere, 
în lume. 


erea dintre - 

cooperare şi pace 


Fundaţii şi descoperiri 


Ion Popescu, Piteşti, 1. In- 
formaţiile dumneavoastră sînt 
exacte. Iată cîteva detalii în 
plus. Fundaţia „Aldo Moro“, 
constituită, - recent, la Roma, 
este destinată studierii proble- 
melor culturale, ştiinţifice şi 
politice ale dezvoltării, pre- 
cum şi a viitorului societăţii 
italiene. Într-o fază iniţială, 
fundația își propune culegerea 
şi publicarea discursurilor şi 
operelor fostului preşedinte al 
Consiliului Naţional al Parti- 
dului Democrat-Crestin. Con- 
ducerea fundatiei a fost incre- 
dinfatá lui Sereno Freato, 
prieten si colaborator a lui 
Aldo Moro. În ceea ce priveşte 
Fundaţia „Alexandros Ona- 
sis“ — care poartă numele fi- 
ului fostului armator grec şi 
al cărei sediu se află în Liech- 
tenstein —, aceasta a anunţat 
crearea unui centru cardio- 
toracic la Atena. Preşedintele 
fundaţiei, Christina Onasis, 
fiica lui Aristotelis Onasis, ar- 
matorul grec mort în 1975, a 
declarat că acest centru ştiin- 
tific va costa 25 milioane do- 
lari. Totodată, două premii in- 
ternationale de cîte 100 000 de 
dolari fiecare vor recompensa 
în fiecare an în Grecia cele 
mai bune lucrări referitoare 
la îmbunătăţirea condiţiilor 
ecologice ale vieţii. Aristotelis 
Onasis a lăsat prin testament 
jumătate din averea sa funda- 
fiei care poartă numele fiu- 
lui său Alexandros, decedat 
în 1973, ca urmare a unui ac- 
cident de avion. 

2. Săpăturile arheologice 
efectuate la Samaca, localitate 
situată în centrul Columbiei, 
au scos la iveală bucăţi de pă- 
mint ars, de mici dimensiuni 
(ostrakoni) acoperite de in- 
scripții  asiro-caldeene. Nu- 
meroase inscripții de acest 
gen au fost, de asemenea, 
descoperite cu doi ani în urmă, 
nu departe de Samaca. La 
data respectivă, a fost scos la 
lumina zilei un ostrakon, a 
cărui autenticitate a fost sta- 
bilită cu ajutorul carbonului- 
14. Prezenţa acestor vestigii 
străvechi lasă să se întrevadă 
posibilitatea că Lumea Nouă 
ar fi fost descoperită, de fapt, 
cu mult înainte de Cristofor 
Columb. Acestor predecesori 
li se poate atribui si construc- 
ţia piramidelor de la Palenque 
(Mexic) şi Machu  Pichu 
(Peru). 

Dan Ioan, Satu Mare. Bine- 
înţeles, există numeroase loca- 
lităţi în alte ţări unde se pre- 
dau cursuri de limbă, litera- 
tură si cultură românească. 
Pentru o listă exhaustivă, vă 
sugerăm să vă adresati revistei 
„Tribuna României“, 


W. Brumărescu, Ploieşti. Ce- 
lebrarea a 25 de ani de la cu- 
cerirea Everestului a prilejuit 
întîlniri ale tuturor celor care 
au escaladat semefele culmi 
ale Himalayei. În imagine: 
patru din cuceritorii din 1953 
— George Band, Charles Wy- 

lie, lord Hunt şi sir Edmund 
Hillary — reuniți pe muntele 
Snowdon, din Tara Galilor, un 

finlandezi 

Rázvan Iosca, Bucuresti. Al 
XXXI-lea Congres al parti- 
dului social-democrat finlan- 
dez, ale cărui lucrări s-au 
desfășurat între 8 şi 11 iunie, 
l-a reales în unanimitate ca 
preşedinte al partidului pe 
premierul Kalevi Sorsa. Lu- 
crările congresului au fost do- 
minate de problemele crizei 
economice ale ţării. Documen- 
tul adoptat la încheierea con- 
gresului a trasat liniile mari 
ale politicii partidului social- 
democrat finlandez în anii '80. 
Între ele: se insistă asupra 
rolului statului în planificarea 
economiei, limitarea puterilor 
de care dispun băncile (toate 
particulare), propunerea ca gu. 
vernul să fie majoritar repre- 
zentat în consiliile de admi- 
nistratie ale acestor bănci, 
precum şi în companiile de 
asigurări, sporirea puterilor 
parlamentului si guvernului. 
Informaţiile date publicităţii 
cu prilejul congresului arată 
că partidul numără ceva mai 
mult de 100000 de aderenţi; 
(spre comparaţie, aceasta re- 
prezintă 16 la sută din electo- 
ratul partidului social-demo- 
crat). Între 1970 si 1976, s-au 
înregistrat 40 000 de noi ade- 
rări la acest partid. Se re- 
marcă, însă, și anumite schim- 
bări de structură. Astfel, 
muncitorii din construcţii şi 
din industrie, în general, care 
formau mai înainte peste ju- 
mătate din membrii partidu- 
lui, reprezintă astăzi mai 
puţin de o treime. În același 
timp, proporția funcţionarilor 
a sporit, iar vîrsta medie a 
membrilor se situează la 
44 ani. 34 la sută din membri 
sînt femei. 


punere a dumneavoastră, 


Dinu Stroe, Bucureşti. Vă 
referiţi, probabil, la invenţia 
pe care corporatia Nippon Te- 
legraph and Telephone urmea- 
ză să o pună în serviciu în 
luna septembrie: un dispozi- 
tiv de facsimil miniaturizat si 
la un preţ accesibil, atît pen- 


aparat care, atunci cînd este 
conectat la un telefon, poate 


fi, potrivit constructorilor, la 
fel de popular ca telefonul. 
Sistemul de funcţionare este 
foarte simplu. Emiţătorul for- 
mează numărul coresponden- 
tului, pregăteşte scrisoarea sau 
schița pe care o doreşte, o in- 
troduce în aparat şi facsimilul 
ajunge imediat la destinaţie. 


scriși la serviciul de facsimil 
la domiciliu. Plata ar urma să 
se efectueze în acelaşi fel cu 
plata telefonului. 


Gustav Franz Wagner 


Dinu Marcela, București. 
O fotografie luată în cursul 
unei reuniuni a unor foști na- 
zisti si neonazisti, publicată 
în aprilie de „Jornal do Bra- 


cumentație de la Viena. Wie- 
senthal a putut astfel sá aler- 
teze opinia publică asupra 
prezenţei criminalului nazist 
în Brazilia. Fost comandant 
adjunct al lagărelor naziste de 
exterminare în masă de la 
Treblinka şi Sobibor, Wagner 
era poreclit „bestia umană“ 
pentru faptele odioase pe care 
le-a comis. Arestat de poliţia 
braziliană la sfîrşitul lunii 
mai, Wagner a încercat să nege 
participarea sa la asasinarea 
în masă a deţinuţilor în ca- 
merele de gazare de la Tre- 
blinka şi Sobibor, susținînd că 
a fost doar sergent al Gesta- 
poului în Austria, la Linz și 
apoi la Viena şi că a luat 
parte la construirea lagěrulu: 
de la Sobibor, în Polonia. Wag- 
ner a spus că a părăsit Europa 
după cel de al doilea război 
mondial, pentru a se refugia 
în America Latină. Fuga a fost 
organizată împreună cu crimi- 
nalul nazist Franz Stangl, fos- 
tul comandant al lagărului na- 
zist de exterminare de la Tre- 
blinka, condamnat de Tribuna- 
lul de la Niirenberg. Identifi- 
cat în 1967 în Brazilia, Stangl 
a decedat ulterior într-o în- 
chisoare din R.F.G. în ce-l 
privește pe Wagner, înfăţişa- 
rea sa fizică corespunde cu 
portretul făcut de una din vic- 
timele sale, Stanislaw Snajnz- 
ner, într-o carte publicată cu 
zece ani în urmă în Brazilia, 
sub titlul „Infern la Sobibor“. 
Snajnzner, care l-a văzut pe 
Wagner la sediul poliţiei bra- 
ziliene, l-a recunoscut imediat 
pe călăul de la Sobibor. 


Ora de vară 


Rodica Enescu, Constanţa. 
„Cei nouă“ din Piaţa comună 
n-au putut ajunge la un acord 
privind introducerea orei de 
vară, începînd din 1979, pe 
ansamblul C.E.E. Se constată 
o blocare de poziţii; șapte 
state (Benelux, Franţa, Italia, 
Irlanda si Marea Britanie) sînt 
adeptele unei ore de vară, fo- 
losind, însă, trei sisteme orare 
diferite, R.F.G. şi Danemarca 
nu au introdus un orar de vară 
şi nici nu sînt dispuse s-o facă, 
Patru ţări (Franţa şi Benelux) 
sînt de acord să unifice peri- 
oada orei de vară : în 1979 — 
între 1 aprilie si 14 octombrie ş 
în 1980 — între 30 martie şi 
12 octombrie ; în 1981 — între 
3 aprilie si 11 octombrie. Do- 
sarul, precizează „France 
Presse“, va fi readus in dez- 
baterea reprezentanților per- 
manenfi la C.E.E. 


TOEA E PKI CO 

Ecaterina Dobrescu, str. dr. 
Clunet, nr. 10, Bucuresti, Cod 
76214, tel. 13.02.20, vinde co- 
lecţia revistei „Lumea“ pe 
anul 1977. 

Tribul Tao'tbato 

Mihai Veres, București. Tao'- 
tbato este numele tribului de 
oameni primitivi descoperifi, 
în luna mai, în insula Palawan 
din Filipine. Vizitind un grup 
de insule din Marea Chinei, un 
antropolog filipinez, protesorut 
Jesus Perulta, i-a descoperit, 
întimplător, pe cei aproximativ 
80 de membri ai tribului Tao'- 
tbato (în traducere liberă: 
omul pietrei). În pofida denu- 
mirii lor, 'Tao'tbato au, după 
aprecierile specialiştilor, o fi- 
re extrem de blindă și priete- 
noasă. Descoperirea a dat naş- 
tere la controverse aprinse în 
rîndul experţilor. Unii dintre 
ei, printre care și profesorul 
Perulta, consideră că este 
vorba de o entitate umană cu 
adevărat originală în catalogul 
etniilor lumii, alţii din contră, 
cred că Tao'tbato este unul din 
numeroasele triburi primitive 
din această regiune. ` Astfel, 
antropologul american Frank 
Lunch, după studierea foto- 
grafiilor membrilor tribului, 
recent descoperiţi, susține că 
tipul lor fizic malayezian fi 
plasează în ansamblul unei 
vaste. familii etnice, ai căror 
reprezentanţi vor fi depistaţi 


mai devreme sau mai tirziu. 
Oricum, Tao'tbato este al doi- 
lea trib primitiv descoperit în 
Filipine, primul fiind Tasaday, 
descoperit în 1971 în pădurile 
din Cotabato, în sudul arhipe- 
lagului. Se pare că membrii 
tribului Tao'tbato trăiesc în 
grote săpate în flancurile unui 
vulcan stins, la înălțimi de 1— 
200 de metri. Ei utilizează 
unelte pe care le obţin pe ba- 
ză de schimb cu alte triburi 
cărora le dau o parte din re- 
colta lor, formată în special 
din cartofi şi manioc. În afară 
de aceste legume, hrana lor se 
compune din fructe şi carnea 
animalelor vinate cu ajutorul 
unui fel de cuţit lung — „bo- 
lo“. Mijloacele lor de expresie 
artistică rămîn | neprecizate 
încă. De asemenea, nu a fost 
precizată originea inscripfiilor 
si desenelor în cărbune de 
lemn care împodobesc una 
dintre caverne şi care — după 
menţiunea unuia dintre ocu- 
pantii actuali — „s-ar afla 
acolo dintotdeauna“. Una 
dintre aceste fresce, reprezen- 
tînd forme umane, a fost ra- 
portată de experți la cultura 
vîrstei de piatră, de acum 2000 
de ani. 


„Ordinul Jartierei“ 


Daniel Oprea, Oradea. „Or- 
dinul Jartierei“ este unul din- 
tre cele mai vechi ordine no- 
biliare instituite în Anglia, de 
către regele Eduard al III-lea, 
la mijlocul secolului al XIV- 
lea. Potrivit unei legende, re- 
gele ar fi fondat acest ordin 
după ce a ridicat o jartieră 
pierdută în timpul unui dans 
de contesa de Salisbury, pro- 
vocînd, astfel, risetele insinu- 
ante ale curţii. Anul exact al 
instituirii nu se cunoaște. Is- 
toricul Jean Froissart susţine 
că ar fi apărut în 1344, dar 
este improbabilă această dată, 
din moment ce principalii 
membri ai familiei regale nu 
o deţin decit după 1348. „Or- 


dinul Jartierei“ a fost acordat 
pentru prima oară regelui, 
prinţului de Wales şi altor 
12 cavaleri.: Între 1376 şi 
1495, au fost admise la cere- 
monie si femeile. În 1805, s-a 
hotărît ca Ordinul să fie 
acordat suveranului şi altor 
25 de nobili. Constă dintr-o in- 
signá cu o jartieră pe care 
scrie „Honni soit qui mal y 
pense“ (Ruşine celui care 
gîndeşte rău despre aceasta) ; 
steaua cu crucea Sf. George ; o 
eșarfă. În fotografia pe care 
o prezentăm alăturat : proce- 
siunea desfășurată la Wind- 
sor, la 19 iunie, cu prilejul 
ceremoniilor „Ordinului Jar- 
tierei“. 


. Frigg în 


Gazele naturala 


din Marea 
Nordului 


Alexandru Miclea, Bucu- 
resti. Regina Elisabeta a II-a a 
Marii Britanii a inaugurat, la 
9 mai, terminalul de la Saint 
Fergus, din Scoția, destinat 
recepționării gazelor naturale 
exploatate din zăcămîntul de 
la Frigg, descoperit în Marea 
Nordului, la limita sectoarelor 
britanic şi norvegian. În ziua 
precedentă, regele Olav al 
V-lea al Norvegiei a inaugu- 
rat oficial noile instalaţii de 
extracție a gazelor naturale, 
în sectorul norvegian. Zăcă- 
mintul de la Frigg, descoperit 
în iunie 1971, este al doileaca 
importanţă din Marea Nordu- 
lui, după cel de la Ekofisk, 
care conţine şi ţiţei, și unul 
dintre cele mai mari zăcă- 
minte submarine de gaze na- 
turale din lume, totalizind re- 
zerve estimate la 200 miliarde 
metri cubi. Al treilea zăcă- 
mînt important de hidrocar- 
buri din Marea Nordului este 
cel de la Statfjord, situat la 
nord de Frigg, de asemenea 
la limita sectoarelor britanic 
şi norvegian. Se așteaptă ca 
gazele naturale extrase din 
zácámintul de la Frigg să aco- 
pere 30 la sută din necesarul 
de gaze naturale şi 10 la sută 
din totalul consumului ener- 
getic al Marii Britanii, adu- 
cînd ţării venituri de aproxi- 
mativ 400 milioane dolari pe 
an. Se apreciază, de aseme- 
nea, că exploatarea gazelor 
de la Frigg va avea o impor- 
tanţă deosebită pentru Norve- 
gia. Cele două sectoare dispun 
de instalaţii proprii de forare 
şi extracţie si de cîte o plat- 
formă de tratare a gazelor na- 
turale. Platformele britanice 
au început exploatarea co- 
mercială a zácámintului de la 
septembrie 1977. 
Partea norvegiană va începe 
vara aceasta exploatarea Co- 
mercială a  zăcămîntului în 
sectorul care îi aparţine. Po- 
trivit estimărilor specialişti- 
lor, zácámintul de la Frigg va 
produce anul viitor 45 mili- 
oane metri cubi de gaze na- 
turale pe zi. Norvegiei îi re- 
vine 60 la sută din producţia 
acestui zácámint, iar Marii 
Britanii — 40 la sută, în con- 
formitate cu tratatul semnat 
de cele două ţări în 1977, do- 
cument care reglementează 
delimitarea zonelor de extrac- 
fie, regimul forței de muncă, 
funcţionarea instalatiilor, con- 
ditiile de securitate, taxele, ve- 
niturile si transportul. În zona 
de exploatare se aflá sase plat- 
forme, trei avind structuri de 
beton. Gazele sint transportate 
prin două conducte cu un dia- 


metru de 81 centimetri fiecare 
— una britanică si alta norve- 
giană — la o distanță de 365 
kilometri, pe ţărmul scoţian, la 
Saint Fergus. 


Misiunea FINUL 


Ilie Teodorescu, Orăştie. 
1. Operațiunile desfăşurate de 
către forța interimară a O.N.U. 
din Liban (FINUL) au 
fost împărțite în două etape. 
Potrivit unui raport al secre- 
tarului general al O.N.U, 
Kurt Waldheim, adresat Con- 
siliului de Securitate, misiu- 
nea a constatat, într-o primă 
fază, „confirmarea retragerii 
forțelor israeliene de pe teri- 
toriul libanez pînă la frontiera 
internațională“. În prezent, 
arată Kurt Waldheim, după 
retragerea israeliană, forţele 
O.N.U. vor fi însărcinate „să 
controleze mişcările“ şi „să 
ia toate măsurile ce le con- 
sideră necesare pentru efec- 
tuarea, în mod hotărit, a su- 
veranitátii libaneze“. Aceste 
sarcini au fost calificate ca 
„extrem de importante si de- 
osebit de complexe“. Pe de 
altă parte, generalul Ensio 
din Orientul Mijlociu a de- 
clarat că forţele UNIFIL „nu 
dețin încă controlul complet 
asupra sudului Libanului, după 
retragerea trupelor israeliene“. 
Pe această temă se desfășoară 
în prezent diferite contacte di- 
plomatice în regiune. 

2. Propunerea privind insti- 
tufionalizarea procesului de 
cooperare regionalá — Ama- 
zonia — a fost lansată de că- 
tre guvernul brazilian, în 
martie 1977. Între 3—4 iulie 
a.c., miniştrii de externe ai 
Braziliei, Boliviei, Columbiei, 
Ecuadorului, Guyanei, Peru- 
lui, Surinamului si Venezuelei 
vor dezbate această pro- 
blemă, în capitala braziliană, 
urmînd să semneze „Tratatul 
de cooperare amazonian“. 


—— 

TELEVIZORUL 


SPORT 


— un prieten 
de nedespărţit 


a / | EXT 


În concediu si în excursie, la munte sau la mare, televizoarele 
portabile SPORT, complet tranzistorizate, adaptabile la tensiune 
de 220 V și 12 V de la acumulatorul turismului dv., vă oferă posi- 
bilitatea să vizionati în condiții optime cele mai diverse emisiuni 
— filme, concerte, piese de teatru, spectacole de operă, trans- 
misiuni sportive ș.a. 

La magazinele Comerţului de Stat vă puteţi procura foarte 
avantajos televizorul SPORT la preţul de 2.870 lei și cu plata în 
24 de rate lunare, prima rată constituind și avansul în sumă de 


120 lei. 

